Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 9247

3. Versenyeztetés (edzőverseny, verseny, bajnokság) • részeredmény • csúcseredmény • pont-, gólszerzés  Tanulási eredmény ellenőrzése • egyéni bemutattatás • csapatfoglalkoztatás • játékszituációk végrehajtása • videofelvétel készítése  Motoros képességek értékelése: • teszteredmények kiértékelése matematikai statisztikai módszerekkel - az eredmények összehasonlítása más adatokkal • fejlődési trend megállapítása  Oktatási eredmények értékelése • osztályozás • pontozás • dicséret • elmarasztalás • videofelvételek kiértékelése  Versenyeredmények értékelése • teljesítmények értékelése (időben, magasságban, távolságban való meghatározással • részidők értékelése • helyezések • csúcseredményekhez viszonyítás 2006/20/II. szám TESTNEVELÉS ÉS SPORT 9–10. évfolyam 2006/20/II. szám A Testnevelés és sport kerettanterv a Képességfejlesztő és értékőrző kerettanterv (KÉK) keretei között a szakiskola 9–10. évfolyam számára kimunkált, a NAT-hoz igazított részletes kerettanterv. A kerettantervet azok az iskolák (pedagógusok) használhatják, akik a Képességfejlesztő és értékőrző kerettanterv szerint dolgoznak, s akik egyetértenek a modern testnevelés alapelveivel. A Testnevelés és sport kerettanterv tanulásához-tanításához javasolt időkeret: Évfolyam 9. 10. Heti óraszám 2,5 2,5 A KÉK kerettanterv és a NAT viszonyának jellemzői A Testnevelés- és sport kerettanterv a Testnevelés és sport műveltségi területre terjed ki. A kerettanterv a műveltségi terület követelményeit lefedi. Egyedül a könnyített- és gyógytestnevelés követelményeire nem ad választ, mivel azt feltételezi, hogy azokat településenként, kerületenként stb. összevontan, az arra szakosodott testnevelők irányításával látják el. A KÉK kerettanterv részletes követelményeket ír elő motoros képességfejlesztés, sportágspecifikus képzés (atlétika, torna, sportjátékok, úszás, küzdősport) területén. A Testnevelés és sport kerettanterv a NAT műveltségi területeinek közös követelményei közül a pszichomotoros készségek és képességek, valamint a testi és lelki egészség fejlesztésére helyezi a fő hangsúlyt. Ezen kívül segíti a Hon- és népismeret, a Környezeti nevelés, továbbá az Európai azonosságtudat – egyetemes kultúra követelményeinek teljesítését is. A kerettanterv jellemzői A KÉK kerettantervben úgy válogattuk össze a különböző testgyakorlási formákat, hogy azok járuljanak hozzá az általános értékrendeken túl a közös és egyéni érdekekhez, valamint erősítsék a tantárgy alapvető motivációs tényezőit, pl.: ötletszerzés, élményszerzés, jókedv, dramatika, kaland, testformálás, fogyókúra, kikapcsolódás, feszültséglevezetés, örömszerzés, baráti kör, önmegvalósítás, teljesítménykontroll, sportolási igény stb. Fontosnak tartottuk, hogy a kerettanterv járuljon hozzá a tanulók egészséges testi fejlődéséhez, csökkentsék a környezetből származó káros ingerek befolyásoló szerepét. Előtérbe helyeztük az általános mozgáskészség és fizikai teljesítőképesség fejlesztése mellett a játékot, amely nagymértékben erősíti a tanulók mozgásörömét. A kerettanterv a testnevelés tagozattól az általános tantervű, hátrányosabb helyzetű tárgyi feltételekkel rendelkező iskolákig egyaránt használható. Elemei egymásra épülnek, így a kerettanterv fokozatos bevezetése indokolt. A kerettanterv teljesítménykövetelményeit - következetes tanulás és tanulássegítés révén - bármely tanuló teljesíteni tudja. Tanulási programja módot kínál a differenciált tanulásszervezésre. Eleve feltételezi ugyanis a tanulók eltérő haladási tempóját. A differenciált haladás az egyes tanulókra lebontva alkalmazható, figyelembe véve az egyéni fejlődési ritmust, az önmagukhoz mért fejlődést, illetve a pedagógus segítségnyújtásának csak a testnevelésre jellemző lehetőségeit. A Testnevelés- és sport kerettanterv - illeszkedve a Képességfejlesztő és értékőrző kerettanterv tantárgyainak struktúrájához - az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit - a bábozás foglalkozásokon való aktív részvétellel - bármely tanuló teljesíteni tudja. 2006/20/II. szám A kerettanterv alkalmazásához szükséges feltételek A kerettanterv sajátos idő- és térszervezést igényel. A differenciált csoportmunkát helyezi előtérbe képességcsoportok szerint. Feltétlenül fontosnak tartja, hogy az testnevelés és sport órák ne tömbösítettek, hanem több napra elosztottak legyenek. A kerettanterv megvalósításának személyi feltételei: – A 9–10. osztályokban középiskolai testnevelőtanári oklevéllel rendelkező pedagógust kíván a tantárgy tanítása. A kerettanterv tanításának helyigénye: – A sportági foglalkoztatáshoz: szerekkel ellátott tornaterem, ill. – lehetőleg - salakos vagy aszfaltos burkolatú sportudvar, távolugró gödör. – A terheléses feladatokhoz érdemes kondicionáló terem (helyiség) kialakítására. – Szabadidősportok oktatására az intézmények válasszanak szabadtéri területeket közeli parkokban, utcákon, erdőkben, lépcsőkön stb. Tárgyi feltételek: Diagnosztikai vizsgálatokra: – Testsúlymérő, testmagasságmérő – Stopperóra – Mérőszalag – (Javasolt: szívfrekvencia mérő órák, vérnyomásmérő készülékek.) Képességfejlesztésekhez: – Kéziszerek: tornabot, ugrókötél, szalagok, tornakarika; kézisúlyzó – Zsámolyok, tornapad, bordásfal; – Mászókötél; Sportági fejlesztéshez: – Tornához: talajszőnyegek, ugródeszka, szekrény, gerenda, gyűrű (javasolt: korlát, felemáskorlát, nyújtó, ló, minitrampolin, gumiasztal); – Atlétikához: magasugróállvány, kislabda, gerely, súlygolyó; – A sportjátékok előkészítéséhez: minden 4 tanulóra jusson legalább egy-egy kosár-, röp-, kézi-, focilabda (javasolt: osztálylétszámhoz viszonyítottan tanulónként legalább 1-1 labda) Szabadidősportokhoz, játékokhoz: – Ütő játékokhoz: tollaslabda, asztalitenisz, bilicke, baseball, softball, floorball – Dobó játékokhoz: frisbee – Téli sportokhoz: korcsolya, sílécek – Vízi táborozáshoz: hajótestek, evező, mentőmellények Úszásórákhoz: – Vizilabda, békatalp 2006/20/II. szám A Testnevelés és sport tanulásának céljai a 9–10. évfolyamon Az emberi személyiség teljes és kiegyensúlyozott fejlődése és kibontakozása érdekében minden iskolatípusban, mindenki számára lehetővé kell tenni a testkulturális értékek átszármaztatását. A hagyományos testkulturális értékek mellett fontos, hogy a testnevelésben részt vevő tanulók értsék meg testgyakorlás szükségességét és vállaljanak felelősséget saját egészségük érdekében. Pedagógiai célok A testkultúra ismereteinek átszármaztatásával járuljon hozzá az általános műveltség fejlesztéséhez. A testnevelés oktatásában az eszközválasztás szervesen kapcsolódjék az intézmény oktató-nevelői tevékenységéhez. Motoros képességek sokoldalú és speciális fejlesztése. Kompenzáció az iskolai szellemi túlterheltséggel szemben. Biológiai célok A testi fejlődés elősegítése az életkornak megfelelő terheléssel. A keringési - légzési rendszer fejlődésének elősegítése az életkornak megfelelő terheléssel. A támasztó rendszer aktív és passzív összetevőinek fejlesztése. A higiéniai szokások kialakítása, illetve erősítése. Az ortopédiai elváltozások megelőzése vagy ellensúlyozása. Megfelelő műveltség elsajátítása a szív és érrendszeri megbetegedések megelőzése végett. Mozgásműveltségi célok A természettel, a környezettel, akadályokkal és sportszerekkel való találkozás, használatukból, felhasználásukból és tapasztalásukból fakadó felismerések megértése és elsajátítása. Egyéni és társasjátékok, sporttevékenységek szervezéséhez szükséges ismeretek és képességek elsajátítása. A mozgáskommunikáció sokoldalú fejlesztése. Az életre és testi épségre veszélyes helyzetek elkerülése, vagy e helyzetekből való kimenekülés (mások kimentése) képességének megteremtése. A testnevelés órákon tanultak és az ott elvégzett gyakorlás eredményeként váljanak a tanulók edzetté, cselekvőképessé. A gyakorlások során alakuljon ki a tanulókban az egymás segítésének, megóvásának és a társukkal szemben tanúsítandó türelemnek a készsége. A testnevelés órák követelményei alakítsák önfegyelmüket, erősítsék akaratukat. A jól végzett munka, a valós teljesítmény és a felszabadult játék fölött érzett örömből fakadjon vidámságuk, tartós jókedélyük. A testnevelés órákon tanult játék-, és sporttudásuk, megszerzett ügyességük adjon számukra egészséges önbizalmat, kiegyensúlyozottságot. 2006/20/II. szám Teljesítmény-ellenőrzés Szempontok: - A testnevelésben tervezetten és folyamatosan végezzük el a testi és a fizikai fejlettségre utaló felméréseket. - A teljesítmény-ellenőrzést mindenekelőtt előzze meg egészségügyi kontroll, valamint testméretekre vonatkozó vizsgálat. - A teljesítményfelmérésben válasszuk külön a teljesítőképességre és teljesítőkészségre utaló próbákat. - A motoros képességek ellenőrzésénél csak sztenderdizált próbákat alkalmazzunk. - Keressük a teljesítmények hátterében lévő tanulói életmód szokásokat. Javaslatok: - Minden testnevelő készítsen egy teljesítménynaplót, melyben folyamatosan vezesse a tanulói teljesítményértékeket. - Az iskola és a testnevelő tartson folyamatos konzultációt az iskolaorvossal a tanulók egészségi állapota folyamatos kontrollálásához. - Célszerű az iskolákban egy tesztrendszer kidolgozása, amely alapján a diákok maguk is nyomon követhetik teljesítményeiket. - Az értékelésnél vegyük figyelembe az egyéni fejlődés mértéke mellett az országos sztenderdeket is. - Túlsúlyos (kövér) tanulóknál az egyéni fejlődés mértéke legyen a döntő Javasolt óraszám Évfolyam 9. 10. Heti óraszám 2,5 2,5 Jelmagyarázat $ = kötelezően választandó. ☺ = szabadon választható. b = lehetőség szerint csoportbontással. = szabadon választható kerettantervi ajánlás. Tanítási segédlet Bachmann E. & M (2000): 1005 röplabda játék és gyakorlat. Dialóg Campus Kiadó, Budapest–Pécs Báthory B. (1981): Testnevelés elmélet és módszertan I. Tankönyvkiadó, Budapest Báthory B. (1979): Testneveléselmélet II. Tankönyvkiadó, Budapest Bejek Klára – Hamar Pál (2000): Torna ABC. OKKER, Budapest Farmosi I. (1999): Mozgásfejlődés. Dialóg Campus Kiadó, Budapest–Pécs Galla Ferenc – Horváth István (1982): Judo övvizsgák. Sport, Budapest Hamza mtsai (2000) Torna 1×1. Mondat Kft., Budapest Harsányi L. (2000): Edzéstudomány I. Dialóg Campus Kiadó, Budapest–Pécs Kiss mtsi. (1981): Röplabdázás. Sport, Budapest Koltai J. (1980): Atlétika II. Sport, Budapest Lobsiger–Brugger L.–Schmid A. (2000): 1000 bemelegítő játék és gyakorlat. Dialóg Campus Kiadó, Budapest– Pécs Madarász I. (1976): Kézilabdázás. Sport, Budapest Nádori L. (1981: Az edzés elmélete és módszertana. Sport, Budapest Murer K. (2000): 1003 atlétika játék és gyakorlat. Dialóg Campus Kiadó, Budapest–Pécs Páder J. (1968): Kosárlabdázás oktatása. Sport, Budapest Reigl M. (1992): Testnevelési játékok. Magyar testnevelési Egyetem. Budapest 2006/20/II. szám Tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes